**შოთა მესხიას ზუგდიდის სახელმწიფო სასწავლო უნივერსიტეტი**

**კურიკულუმი**

|  |  |  |  |
| --- | --- | --- | --- |
| **პროგრამის დასახელება** | | მასწავლებლის მომზადების საგანმანათლებლო პროგრამა | |
| **მისანიჭებელი აკადემიური ხარისხი/**  **კვალიფიკაცია** | | --------------------- | |
| **ძირითადი საგანმანათლებლო ერთეულის დასახელება** | | ჰუმანიტარული | |
| **პროგრამის ხელმძღვანელი/ხელმძღვანელები/**  **კოორდინატორი** | | **ავტორთა ჯგუფი: შორენა ლომთაძე** პედაგოგიკის მეცნიერებათა დოქტორი, პროფესორი. **მაია ახვლედიანი** პედაგოგიკის მეცნიერებათა დოქტორი, ასოც. პროფესორი. **ვლადიმერ ადეიშვილი** პედაგოგიკის მეცნიერებათა დოქტორი. **სოფიო ჩხობაძე-მორალიშვილი** ფილოლოგიის დოქტორი, ასოც. პროფესორი. **ეკატერინე თოფურია** ფილოლოგიის დოქტორი, ასოც. პროფესორი. **იზოლდა ჩხობაძე** - ფილოლოგიის დოქტორი, ასოც. პროფესორი.  T 577131536; 599380330 .[maiaaxvlediani@yahoo.com](mailto:maiaaxvlediani@yahoo.com) ; | |
| **პროგრამის ხანგრძლივობა/მოცულობა (სემესტრი, კრედიტებისრაოდენობა)** | | პროგრამის ხანგრძლივობა - 1 სასწავლო წელი  პროგრამის მოცულობა -60კრედიტი:   * პედაგოგიკა-ფსიქოლოგიის ციკლის დისციპლინები - 35 კრედიტი * საგნის სწავლების მეთოდიკის ციკლის დისციპლინები – 15კრედიტი * სასკოლო პრაქტიკა - 10 კრედიტი | |
| **სწავლების ენა** | | | ქართული |
| **პროგრამის შემუშავებისა და განახლების თარიღები;** | | | პროგრამა შემუშავებულია 2016წელს |
| **პროგრამაზე დაშვების წინაპირობები (მოთხოვნები)** | | | |
| * მასწავლებლის მომზადების საგანმანათლებლო პროგრამის გავლის უფლება აქვს ბაკალავრის ან მასთან გათანაბრებული აკადემიური ხარისხის მქონე პირს; * მასწავლებლის მომზადების საგანმანათლებლო პროგრამაზე დაიშვება ეროვნული სასწავლო გეგმის შესაბამისი საგნის/საგნობრივი ჯგუფის ბაკალავრის/მაგისტრის აკადემიური ხარისხის მქონე ან მათთან გათანაბრებული აკადემიური ხარისხის მქონე პირი, რომელსაც საგნობრივი კომპეტენცია დადასტურებული აქვს შეფასებისა და გამოცდების ცენტრის მიერ ორგანიზებული გამოცდითა და ჩაბარებული აქვს უმაღლესი საგანმანათლებლო დაწესებულების მიერ განსაზღვრული გამოცდა. | | | |
| **პროგრამის მიზნები** | | | |
| * მოამზადოს მასწავლებლის პროფესიული სტანდარტით გათვალისწინებული მახასიათებლების მქონე წარჩინებული მასწავლებელი, მასწავლებლის საქმიანობის დაწყების პროფესიული განვითარებისა და კარიერული წინსვლის სქემით გათვალისწინებული მახასიათებლებით აღჭურვილი უფროსი მასწავლებელი. * მოამზადოს ზოგადსაგანმანათლებლო სკოლის საბაზო და საშუალო საფეხურის (ინგლისური ენის შემთხვევაში დაწყებითი, საბაზო და საშუალო საფეხურის) მასწავლებელი, რომელსაც გააზრებული აქვს და იზიარებს სახელმწიფოებრიობისა და დემოკრატიის პრინციპებს, ეროვნული კულტურის ზოგადსაკაცობრიო ღირებულებებსა და ბავშვთა უფლებებს. * მისცეს ცოდნა ეროვნული საგანმანათლებლო პოლიტიკის მიზნების შესახებ; * მისცეს საგნის მასწავლებლისათვის საჭირო საერთაშორისო საგანმანათლებლო მოთხოვნების შესაბამისი პროფესიული ცოდნა, საბაზისო უნარ-ჩვევები და გამოუმუშაოს მათი პრაქტიკაში გამოყენების უნარი; * მისცეს ცოდნა საქართველოს განათლების სისტემის სტრუქტურისა და საგანმანათლებლო კანონმდებლობის საფუძვლების შესახებ. * მოამზადოს საგნის მასწავლებელი, რომელიც აღჭურვილი იქნება სასწავლო პროცესისა და კლასის, როგორც განვითარებადი კოლექტივის ხელმძღვანელობის ცოდნითა და უნარებით. * მისცეს ზოგადსაგანმანათლებლო სკოლის მასწავლებლისათვის საჭირო თეორიული ცოდნა და პრაქტიკული გამოცდილება; განუვითაროს მოსწავლეთა საჭიროებების გათვალისწინებით სწავლების მეთოდებისა და სწავლების ინდივიდუალური სტილის მოდიფიკაციის უნარი; * განუვითაროს მოსწავლეთა სწავლის პროცესის სირთულეთა განსაზღვრისა და მასზე რეაგირების საწყისი უნარები. * შეასწავლოს განათლების თეორიები და სწავლების მეთოდოლოგიის საფუძვლები, სწავლა/ სწავლების და შეფასების სტრატეგიები, მოსწავლის ასაკობრივი განვითარების ძირითადი კანონზომიერებები, მიზნები, პრინციპები, სწავლების მეთოდები და პრინციპები, * გაიაზროს ეროვნული სასწავლო გეგმა (ესგ), როგორც საერთო მიზნების კომპლექსი, რომელიც უზრუნველყოფს ღირსეული და აქტიური მოქალაქის აღზრდას, რომელსაც განუვითარებს დამოუკიდებელობის, კომუნიკაბელურობის, კანონმორჩილების, ტოლერანტობის, შემოქმედებითობის, ეკოლოგიისა და ჯანსაღი ცხოვრების წესის ღირებულებებს. * მოამზადოს პედაგოგიური აზროვნების, თვითშეფასებისა და რეფლექსიის უნარის მქონე სპეციალისტი, რომელიც. ორიენტირებული იქნება თვითგანვითარებაზე, განსაზღვრავს საჭიროებებს და სწორად დაგეგმავს პროფესიულ განვითარებას. * პედაგოგიური საქმიანობისათვის აუცილებელი უახლესი მეთოდური ცოდნისა და პროფესიული კომპეტენციების მქონე საბაზო და საშუალო (ინგლისური ენის შემთხვევაში დაწყებითი, საბაზო და საშუალო) სკოლის მასწავლებლის მომზადებას ეროვნული სასწავლო გეგმით გათვალისწინებულ ერთ-ერთ მითითებულ საგანში: ქართული ენა და ლიტერატურა, მათემატიკა, ინგლისურიენა, ისტორია. | | | |
| **სწავლის შედეგები (ზოგადი და დარგობრივი კომპეტენციები)**  **(სწავლის შედეგების რუკა ახლავს დანართის სახით, იხ. დანართი 2)** | | | |
| **ცოდნა და გაცნობიერება** | * აცნობიერებს ზოგადი განათლების ეროვნულ მიზნებს; * აქვს ეროვნული სასწავლო გეგმის შესაბამისი საგნის ცოდნა; * იცის საგნის სწავლის, სწავლებისა და შეფასების მეთოდები; * აქვს პედაგოგიურ-ფსიქოლოგიური თეორიების ცოდნა და შეუძლია ამ თეორიების კრიტიკულად გაცნობიერება; * იცის ინკლუზიური განათლების ძირითადი პრინციპები, ქმნის სპეციალური საგანმანათლებლო საჭიროების მქონე მოსწავლის პროგრესზე ორიენტირებულ გარემოს და უზრუნველყოფს კლასში მოსწავლის ინტეგრაციას; * იცის როგორ დაგეგმოს, წარმართოს და შეაფასოს სასწავლო პროცესი; * იცის როგორ დაგეგმოს გაკვეთილი; * იცნობს საქართველოს ზოგადი განათლების სისტემის სამართლებრივ საფუძვლებს და სტრუქტურას; * იცის როგორ შექმნას ჯანსაღი, უსაფრთხო და წამახალისებელი გარემო. * აცნობიერებს მოსწავლეთა ასაკობრივ და ინდივიდუალურ თავისებურებებს და იცის როგორ დაგეგმოს გაკვეთილი; * აცნობიერებს თითოეული მოსწავლის უნიკალურობას და კონკრეტული ვითარებიდან გამომდინარე, ირჩევს მოსწავლის მშობლებთან და სხვა კანონიერ წარმომადგენელთან ურთიერთობის მიდგომებს. | | |
| **ცოდნის პრაქტიკაში გამოყენების უნარი** | * შეუძლია სასწავლო პროცესის დაგეგმვა და წარმართვა ეროვნული სასწავლო გეგმის მოთხოვნების შესაბამისად; * იყენებს სწავლებისა და შეფასების სხვადასხვა მეთოდს მოსწავლეთა აკადემიური მოსწრების გაუმჯობესების მიზნით; * იყენებს სწავლების კონკრეტულ მეთოდსა და ორგანიზების ფორმასთან დაკავშირებულ ქცევის წესებს; * შეუძლია სპეციალურ მასწავლებელთან თანამშრომლობით სპეციალური საგანმანათლებლო საჭიროების მქონე მოსწავლეებისათვის შესაბამისი სასწავლო გარემოს შექმნა, გაკვეთილის დაგეგმვა და სასწავლო პროცესის მართვა; * იყენებს სწავლისა და განვითარების თეორიებს პრაქტიკულ საქმიანობაში მოსწავლეზე ორიენტირებული სასწავლო პროცესის წარმართვისათვის; * იყენებს მოსწავლეთა ასაკობრივ და ინდივიდუალურ თავისებურებებს სწავლების პროცესთან დაკავშირებული ფსიქოლოგიური პრობლემების გადასაჭრელად; * შეუძლია თითოეული მოსწავლის ჩართულობასა და ინდივიდუალურ პროგრესზე დაკვირვებით მოტივაციის ამაღლების შესაბამისი სტრატეგიების გამოყენება; * შეუძლია უსაფრთხო სასწავლო გარემოს შექმნა; * შეუძლია განსაზღვროს კონფლიქტების გამომწვევი მიზეზები და გამოიყენოს კონფლიქტის მოგვარების ეფექტიანი სტრატეგიები საკლასო ოთახში წამოჭრილი პრობლემების გადასაჭრელად; * შეუძლია მოსწავლეთა საჭიროებების განსაზღვრა და მასზე რეაგირება; * ფლობს მოსწავლეებისა და მშობლებისათვის პედაგოგიური კონსულტაციის გაწევის უნარს; * იყენებს სწავლების დიფერენცირებული მიდგომის სტრატეგიებს; * ეფექტურად იყენებს ჯგუფური მუშაობის, ასევე თანამშრომლობით, კონკრეტულ და დამოუკიდებელ სწავლებისა და შეფასების სხვადასხვა მეთოდს; * აქვს უნარი კანონის შესაბამისი ფორმულირება მისცეს განათლების საკითხებთან წარმოქმნილ შეუსაბამობას; | | |
| **დასკვნის უნარი** | * კრიტიკულად აანალიზებს, განიხილავს და აფასებს სხვადასხვა საინფორმაციო წყაროებით მოწოდებულ თუ მოძიებულ ინფორმაციას, აკეთებს დასკვნებს და ახდენს არგუმენტირებას; * შეუძლია საკუთარი პროფესიული საქმიანობისა და მოსწავლეთა შეფასების ანალიზის საფუძველზე, მოსალოდნელი შედეგების განჭვრეტა, დასკვნის გაკეთება, მოსწავლეთა მიღწევების გაუმჯობესება და საკუთარი პედაგოგიური პრაქტიკის სრულყოფა; * შეუძლია მოსწავლეთა ასაკობრივი და ინდივიდუალური თავისებურებების გათვალისწინებით საგაკვეთილო პროცესზე დაკვირვება, მოსწავლეთა ძლიერი და სუსტი მხარეების გაანალიზება და მათი დასკვნის სახით ჩამოყალიბება; * შეუძლია ინდივიდუალური მიზნებისა და ეროვნული სასწავლო გეგმის გათვალისწინებით გაანალიზოს სპეციალური საგანმანათლებლო საჭიროების მქონე მოსწავლის სწავლის პროგრესი, გააკეთოს შესაბამისი დასკვნები და შეარჩიოს შეფასების შესაბამისი სტრატეგიები;   შეუძლია საკუთარი პრაქტიკის კვლევის ანალიზის შეფასების საფუძველზე ინდივიდუალური პროფესიული განვითარების დაგეგმვა, სწავლა სწავლების პროცესის გაუმჯობესების სტრატეგიის ჩამოყალიბება | | |
| **კომუნიკაციის უნარი** | * აქვს პროფესიულ საკითხებზე კომუნიკაციის უნარი კოლეგებთან, მოსწავლეებსა და მშობლებთან, სხვა დაინტერესებულ პირებთან; * შეუძლია საგანმანათლებლო დაწესებულებების და საზოგადოების წარმომადგენლებთან აკადემიურ დონეზე წერილობითი და ზეპირი კომუნიკაცია; * შეუძლია მოიძიოს და გამოიყენოს სასწავლო მიზნისათვის შესაბამისი რესურსები, მათ შორის ელექტრონული. * შეუძლია სასწავლო პროცესში თანამედროვე ინფორმაციულ-საკომუნიკაციო ტექნოლოგიების სასწავლო მიზნის შესაბამისად გამოყენება. | | |
| **სწავლის უნარი** | * აქვს უწყვეტი პროფესიული განვითარების საჭიროებების გაცნობიერების უნარი და დამოუკიდებლობის მაღალი ხარისხი, მი­ღე­ბული კომპეტენციების სრულყოფის მოტი­ვა­ციის საფუძველზე, შეუძლია საკუთარი სწავლის პროცესის თანმიმდევრულად და მრავალმხრივად შეფა­სება, შემდგომი სწავ­ლის საჭიროებების დადგენა; * აქვს უნარი მოიძიოს და პრაქტიკაში დანერგოს სწავლების ინოვაციური სტრატეგიები; * შეუძლია საკუთარი პედაგოგიური ცოდნისა და უნარების განვითარებისათვის საჭირო ღონისძიებების დაგეგმვა და განხორციელება, როგორც პროფესიაში წარმატების პირობა. | | |
| **ღირებულებები** | * ასაკობრივი და ზოგადი ფსიქოლოგიური განვითარების თავისებურებების გააზრების საფუძველზე აყალიბებს მოსწავლეებთან, კოლეგებთან და მშობლებთან ურთიერთობის ფორმებს კოლეგიალობის, ურთიერთპატივისცემისა და ურთიერთანამშრომლობის პრინციპების დაცვით; * უზიარებს კოლეგებს პედაგოგიურ გამოცდილებას; * პატივისცემით ეპყრობა მოსწავლეებს, კოლეგებს და მშობლებს, განსხვავებული უნარისა და თავისებურებების მქონე მოსწავლეს; * უვითარებს მოსწავლეებს ზოგადსაკაცობრიო და ეროვნულ ღირებულებებს; * სამართლიანად აფასებს თანამშრომელთა კვალიფიკაციას და მონდომებას მათი პროექტების მართვაში ჩართულობისას; * აცნობიერებს დარგის უმთავრეს ეთიკურ მოთხოვნებს და იცავს მათ როგორც ლოკალურ, ისე ეროვნულ და საერთაშორისო დონეზე. * იცნობს მასწავლბელის ეთიკის კოდექსს და მოქმედებს მის შესაბამისად. * აყალიბებს მოსწავლეებთან, კოლეგებთან და მშობლებთან ურთიერთობის ფორმებს კოლეგიალობის, ურთიერთპატივისცემისა და ურთიერთანამშრომლობის პრინციპების დაცვით; | | |
| **სწავლების მეთოდები** | | | |
| სწავლების პროცესის ორგანიზება მიზნად ისახავს ისეთი მეთოდების გამოყენებას, რომლებიც მასწავლებლის მომზადების საგანმანათლებლო პროგრამის პრაქ­­ტიკული რეა­ლი­ზაციის შედეგად უზრუნველყოფს მასწავლებლის კვალიფიკაციის შე­საბამისი ცოდნისა და უნა­­­რე­ბის მიღწევას.  პროგრამის მიზნებისა და სწავლის შედეგების რეალიზაცია ხდება სასწავლო კურსებში ლექციების (კლასიკური და ინტერაქტიული), ჯგუფში მუშაობის, პრაქტიკული მეცადინეობების საშუალებით, ასევე სტუდენტის დამოუკიდებელი მუშაობის გზით, აგრეთვე პრაქტიკის ობიექტზე სამუშაო პროცესში მონაწილეობის მეშვეობით).  ლექციის დანიშნულებაა სილაბუსით გათვალისწინებული თემების თეორიული გააზრება, განზოგადება და პრობლემურ დონეზე განხილვა და სტუდენტის უზრუნველყოფა შესაბამისი მეთოდოლოგიური ინფორმაციით და ტერმინოლოგიით. ლექციებზე ყურადღება კონცენტრირებულია განსახილველი საკითხის ძირითადი დებულებების გამოკვეთაზე, დასაბუთებული თეზისების ფორმულირებასა და მათ კრიტიკულ ანალიზზე.  ჯგუფში მუშაობის/პრაქტიკული მეცადინეობის დანიშნულებაა ლექციებზე მიღებული ცოდნის გაღრმავება და დაკონკრეტება, პრაქტიკული აპლიკაცია. სწავლებისა და სწავლის პროცესში გამოიყენება როგორც ვერ­ბა­ლუ­რი, ისე წე­რითი, როგორც ინდივიდუალური, ისე ჯგუფური/წყვილში მუშაობის მეთოდები; დავალებათა შესასრულებლად და საკითხების ვიზუალიზაციისათვის შემოქმედებითად იქნება გამოყენებული საინფორმაციო-საკომუნიკაციო ტექნოლოგიები, წიგნზე მუშაობის მეთოდი; აქტიურად იქნება გამოყენებული ისეთი აქტივობები, როგორიცაა: დისკუსია/დებატების მეთოდი; შემთხვევის ანალიზის მეთოდი; ახსნა-განმარტებითი მეთოდი; გონებრივი იერიშის მეთოდი; დემონსტრირების მეთოდი  პროფესორი შეიძლება იყენებდეს აღნიშნულ ან/და ნებისმიერ სხვა მეთოდს ამა თუ იმ კონკრეტული სასწავლო ამოცანის შესასრულებლად.  ამა თუ იმ მე­თო­­დის გამოყენებისა და მათი კომ­ბინირების შე­დე­გად სასწავლო პრო­ცესი ხდება უფრო მრა­ვალ­ფე­რო­ვა­ნი, ხოლო სტუ­დენ­ტის სასწავლო პროცესში ჩართულობა - უფრო აქტიური, რაც უზ­რუნ­ველყოფს სასწავლო პროცესში სტუდენტ­თა შესაძლებ­ლო­­ბების გამოვ­ლენასა და გან­ვითარებას - სტუ­დენ­ტები ეჩვევიან ინდივიდუალურ და გუნ­­დურ მუშა­ო­ბას; მიზნების დასახვას და მათი მიღწევის ადეკვატური გზებისა და მეთოდების გამოყენებას; შესასრუ­ლებელი სამუშაოს ეტა­პობრივ დაგეგმვას და დროის ორგა­ნიზებას; საჭირო ინ­­ფორ­მაციის მოპოვებისთვის საინფორ­მა­ციო-საკომუნიკაციო ტექ­­­ნოლო­გიე­ბის და საბიბლიოთეკო ფონდის აქ­ტიურ გა­მო­ყენებას და მოძიებული ინფორმაცი­ის ანალიზს; დასკვნების და მოსაზრე­ბე­ბის ჩამოყალიბება-და­სა­ბუთებას, ვერბა­ლურ/წერით კომუნიკა­ცი­ას, სა­კუ­თარი ცოდ­­ნი­სა და კომპეტენციის თვითპრეზენტაციას, დასკვნებისა და მოსაზრებების არგუმენტირებულ დაცვას.  კონკრეტული მეთოდის ან მეთოდთა კომბინაციის შერჩევა დამოკიდებულია შესაბამისი სასწავლო კომპონენტით დასახულ მიზნებსა და სწავლის შედეგებზე, რაც დეტალურადაა აღწერილი სასწავლო კურსების სილაბუსებში. | | | |
| **პროგრამის სტრუქტურა** | | | |
| 1. პედაგოგიკა-ფსიქოლოგიის ციკლის დისციპლინები - 35 კრედიტი (მათ შორის ყველა სავალდებულო); 2. საგნის სწავლების მეთოდიკის ციკლის დისციპლინები – 15კრედიტი (მათ შორის ყველა სავალდებულო); 3. სასკოლო პრაქტიკა - 10 კრედიტი (მათ შორის ყველა სავალდებულო);   პროგრამა მოიცავს საგნის სწავლების მეთოდიკის ციკლის დისციპლინების 4 მოდულს: (თითოეული 15 კრედიტი)   1. ქართული ენა და ლიტერატურა; 2. მათემატიკა; 3. ინგლისური ენა; 4. ისტორია.   **სასწავლო გეგმა იხ.დანართის სახით!**  **იხ დანართი 1.** | | | |
| **სტუდენტის ცოდნის შეფასების სისტემა და კრიტერიუმები/** | | | |
| სტუდენტის სწავლის შედეგის მიღწევის დონე ფასდება ,,უმაღლესი საგანმანათლებლო პროგრამების კრედიტებით გაანგარიშების წესის შესახებ“ საქართველოს განათლებისა და მეცნიერების მინისტრის 2007 წლის 5 იანვრის N3 ბრძანებით დამტკიცებული შეფასების სისტემის შესაბამისად.  შეფასების სისტემა ითვალისწინებს:  ა) ხუთი სახის დადებით შეფასებას:  ა.ა) (A) ფრიადი – მაქსიმალური შეფასების 91-100 ქულა  ა.ბ) (B) ძალიან კარგი – მაქსიმალური შეფასების 81-90ქულა  ა.გ) (C) კარგი – მაქსიმალური შეფასების 71-80ქულა;  ა.დ) (D) დამაკმაყოფილებელი – მაქსიმალური შეფასების 61-70ქულა;  ა.ე) (E) საკმარისი – მაქსიმალური შეფასების 51-60ქულა;  ბ) ორი სახის უარყოფით შეფასებას:  ბ.ა) (FX) ვერ ჩააბარა – მაქსიმალური შეფასების 41-50ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  ბ.ბ) (F) ჩაიჭრა – მაქსიმალური შეფასების 40ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  სტუდენტს დამატებით გამოცდაზე გასვლის უფლება აქვს იმავე სემესტრში. დასკვნით და შესაბამის დამატებით გამოცდას შორის შუალედი უნდა იყოს არანაკლებ 5 დღისა.  სტუდენტის ცოდნის შეფასების კრიტერიუმები სხვადასხვა კურსის სილაბუსებში არის განსხვავებული. კონკრეტული შეფასების კრიტერიუმები იხ. კონკრეტული კურსის სილაბუსებში. | | | |
| **დასაქმების სფეროები** | | | |
| კურსდამთავრებული შეიძლება დასაქმდეს:   * კერძო და საჯარო სკოლებში; * სასწავლო ცენტრებში. * საგანმანათლებლო დაწესებულებებში; * პედაგოგთა გადამზადების ცენტრებში; * რესურს-ცენტრებში; * განათლების სფეროში ჩართულ სამთავრობო და არასამთავრობო ორგანიზაციებში; * მასწავლებელთა სახლებში. | | | |
| **სწავლისათვის აუცილებელი დამხმარე პირობები/რესურსები** | | | |
| შოთა მესხიას ზუგდიდის სახელმწიფო სასწავლო უნივერსიტეტში არსებობს სასწავლო აუდიტორიები, ბიბლიოთეკა, აკადემიური პერსონალის სამუშაო სივრცე, საინფორმაციო-საკომუნიკაციო ტექნოლოგიების ლაბორატორია, რითაც სტუდენტებს შეუძლიათ ისარგებლონ ნებისმიერ სასურველ დროს და მოიძიონ საჭირო ინფორმაცია. სტუდენტებს ასევე შეუძლიათ ისარგებლონ პარტნიორი უნივერსიტეტის სასწავლო ლაბორატორიით.  პროგრამის განხორციელებას ემსახურება შესაბამისი კვალიფიკაციის მქონე [აკადემიური პერსონალი](http://nea.ge/uploads/neafiles/5_akademiuri_personali.doc) და მოწვეული სპეციალისტები (დანართში იხილეთ CV). | | | |
|  | | | |

**დანართი 2**

|  |  |  |  |  |  |  |  |
| --- | --- | --- | --- | --- | --- | --- | --- |
| № | კურსისდასახელება | კომპეტენციები | | | | | |
| ცოდნადაგაცნობიერება | ცოდნისპრაქტიკაშიგამოყენებისუნარი | დასკვნისგაკეთებისუნარი | კომუნიკაციისუნარი | სწავლისუნარი | ღირებულებები |
|  | | | | | | | |
| 1.1 | პედაგოგიკის საფუძვლები | X | X | X |  | X | X |
| 1.2 | ფსიქოლოგიის ზოგადი კურსი | X |  | X |  | X |  |
| 1.3 | ასაკობრივი და პედაგოგიური ფსიქოლოგია | X | X | X |  | X | X |
| 1.4 | განვითარების და სწავლების თეორიები | X | X |  |  | X | X |
| 1.5 | კლასის მართვა | X | X | X | X | X | X |
| 1.6 | ზოგადი განათლების სისტემის მართვის სამართლებრივი საფუძვლები | X | X | X |  | X | X |
| 1.7 | ინკლუზიური განათლება | X | X | X | X | X | X |
| 2.1 | პედაგოგიური პრაქტიკა | X | X | X | X | X | X |
| 3.1.1 | ქართული ენისა და ლიტერატურის სწავლების ზოგადი მეთოდიკა | X | X |  | X | X |  |
| 3.1.2 | ქართული ენის სწავლების მეთოდიკა | X | X | X | X |  |  |
| 3.1.3 | ქართული ლიტერატურის სწავლების მეთოდიკა | X | X | X | X | X | X |
| 3.2.1 | მათემატიკის სწავლების მეთოდიკა-1 | X | X | X |  | X | X |
| 3.2.2 | მათემატიკის სწავლების მეთოდიკა-2 | X | X | X |  | X | X |
| 3.2.3 | მათემატიკის სწავლების მეთოდიკა-3 | X | X | X |  | X | X |
| 3.3.1 | ინგლისური ენის სწავლების მეთოდიკა-1 | X | X | X | X | X | X |
| 3.3.2 | ინგლისური ენის სწავლების მეთოდიკა-2 | X | X | X |  | X | X |
| 3.3.3 | ინგლისური ენის სასკოლო კურსი | X | X |  |  | X |  |
| 3.4.1 | ისტორიის სწავლების მეთოდიკა-1 | X | X | X | X | X | X |
| 3.4.2 | ისტორიის სწავლების მეთოდიკა-2 | X | X | X | X | X | X |
| 3.4.3 | ისტორიის სწავლების მეთოდიკა-3 | X | X | X | X | X | X |